Názov akcie: „25. ročník - Jarný prechod Skaliek“

Dátum: 29.5.2021

Organizujú: všetci členovia KST

Zúčastnilo sa: 20 členov

Tradičná, každoročná, okresná akcia našej organizácie KST Porúbka začala varením guláša pri kultúrnom dome. Polooblačné počasie sľubovalo príjemný deň na túru. Po zápise a úvodných organizačných opatreniach sa vydávame známym chodníčkom. Nad traťou strmo vystupujú [Skalky](https://sk.wikipedia.org/wiki/Skalky_%28geomorfologick%C3%BD_podcelok%29), podcelok [Súľovských skál](https://sk.wikipedia.org/wiki/S%C3%BA%C4%BEovsk%C3%A9_skaly). Tí, ktorí idú prví, značkujú trasu stužkami krepového papiera pre tých, ktorí ich budú nasledovať.

Terén je príjemný, po včerajšom daždi nepremočený, vzduch svieži, obzor priehľadný. V skupine turistov kraľuje príjemná atmosféra. Kocháme sa výhľadmi, pomenovávame okolité vrcholy pohoria Malá Fatra. Ešte pamätné foto na vrchole Skaliek a nasleduje zostup.

V Žilinskom okrese **v I. stupni varovania** trebalo test **len po 21. hodine,** nie starší ako **21 dní** (teda do práce, pretože obchody a terasy musia byť po deviatej večer zatvorené).